Noniii kätte on jõudnud taas see õnnis hetk, kus Mirko suutis ennast arvutisse vedada ning nüüd saab Eesti rahvas lugujuttu kuulemaie. Igatahes.. oleme nüüd üle nädala olnud tagasi Gold Coastil. Rendime tuba ühes eestlaste majas, kus peale meie on veel 2 eestlasest maailmarändurit. Oleme olnud üpris sportlikud viimasel ajal - käinud korda paar golfi mängimas ning reketitki oleme käes hoidnud tennise mängu tarbeks. Läks kuidas läks, sellest me praegu ei räägi. Oleme usinalt ka tööd otsinud, näiteks see suur Pacific Fair’i kaubanduskeskus on meie cv’sid täis. Tegime siis mitut sorti, et kui oli tehnika poodi vaja viia, siis kirjutasin et hoolega varem tehnikat müünud ja it’d õppinud ning kui jalavarjude kauplusesse oli vaja viia, siis kirjutasin et ma vana kingakaupmees juba varajasest nooruspõlvest. Plaanid head kuid noh ju siis ainult eestlaste arvates. Mida ei tulnud olid igasugused vastused erinevatest poodidest. Ei andnud alla seekord ja punnisime edasi kui lõppeks kutsuti Marianna proovipäevale mille edukalt sooritas ja 117 kandidaadist osutus siis tema see kõige parem koristaja olema. Käib ülemusega koos mööda Gold Coasti ja puhastavad vaju kust inimesed on välja kolinud. Palk on Austraaliale kohaselt suhtkoht normaalne aga Mann ütles et vahepeal on parajad peldikud ikka mida tuleb korralikult küürida nii et nägu punane ja küüned katki. Peab ta iga hommik rongiga teise linna otsa sõitma mis kuiiiidaaagi ei meeldi sest väga vara peab ju ärkama ja teele asuma kuid no vähemalt on töö ja loodame et kestab. Minagi saatsin paari kohta avaldused et oleks üks usin ja mega kogemustega noor kutt välja pakkuda ja üks õhtu kirjakasti vaadates leidsin eest kirja et olete oodatud intervjuule sinna ja sinna aga mis kohaga tegu, seda ei mainitud üldse. No hommikul kell 7 äratus, tõmbasin triiksärki selga ja läksin linnapeale laiama. Jõudsin siis kohta kuhu mind kutsuti. Või noh õigemini välisukse ette ja minu ees oli kõrgustesse ulatuv pilvelõhkuja. Suuuured aknad jne.. võiks vist pläskuga võrrelda tartus aga no suurem ikka palju. Jõudsin nats liiga vara kohale muidugi siis otsustasin mitte kohe sisse tormata ja veidi väljas oodata. Kõik kes sisse-välja käisid olid marudalt ülikondades ja naised seelikutes ja pintsakutes. Mõtlesin et no tohhoo tonti kuhu ma nüüd siis sattunud olen. Läksin 13’dale korrusele nagu kirjelduses mainitud ja seal tervitasid mind kohe kaks näitsikut. Sellised noored blondid sekretärid kes istet võtta palusid ja veidi oodata. Närv oli jube sees, kogu keha värises. Kui kell siis oma 9.45 oli lasti meid väikesesse konverentsi ruumi kus seinal oli mega suur plasmakas ja aknast oli miljonivaade. Terve Gold Coast koos oma hotellide, motellide, mägede ja orgudega oli justkui peopesal. Pidime täitma ankeedi ja sain siis aru et firma tegeleb päikesepaneelide müümisega. Teate ju küll neid asju mis katusele pannakse ja valguse siis elektriks genereerivad. Meie ülemus on nooo süsimust! Vaadates ankeete küsitles ka igaüht veel isiklikult ka üle ja tegi slaidishowga ülevaate sellest millega firma tegeleb ja kuidas meie teenima hakkame ja palju jne. Tööriietus siis viigipüksid ja kingad et väga targad ja profesionaalsed välja näeksime nagu iga teine siin hoones (tema sõnad). Olime seal ruumis siis 7 kandidaati ja pärast meid pidi veel 8 tulema kellede seast kokku 7 välja valitakse. Suurelt miitingult koju naasnuna kella 2-3 paiku tuli sõnum et olin edukas kandidaat ja oodatakse homsele väljaõppele. Väljaõpped siis toimuvad nii homme kui ka ülehomme ja ütles et kui võimalik siis reedel aga pigem arvatavasti esmaspäevast hakkab töö. Nii rohkem informatsiooni selle kohta hetkel ei edasta eks mõelge ise edasi kuidas miski kulgeda või välja näha võib. Ärga nüüd siin liialt ka lootke eks müügimehe töö nagu ikka et baaspalk mis on iga nädalane kindel on siiski suhteliselt madal austraalia kohta kuid edukate toote tutvustuste pealt saab päris hästi teenida. Olen ausaltöeldes juba ise ka ammu tähele pannud, et siin pole eriti paljudel majadel neid solar paneleid ja täna räägiti kaa et kõik arvavad neid hirmus kallid olevat kuid tegelikkus on sootuks teine. Pidi see juba ennast 3-4 aastaga ära tasuma ja garantii on 25 aastat. Ja mis kõige huvitavam. Igale ostjale kompenseerib austraalia valitsus 5-12 tuhat dollarit olenevalt siis mitu paneeli inimene ostis. Sest Austraalia on küll päris rikas ja hästi edenev maa kuid elektri generaatori ehitamine pidi maksma kümneid miljoneid dollareid seega on neil odavam kompenseerida päikesepaneelide ostjatele mingi summa. Asi nimelt selles et kui majapidamine kogu paneeli toodetud energiat ära ei kasuta siis läheb see tagasi juhtmetesse ning ringlusesse ja seda kasutavad teised. Paneeli omanik saab selle eest isegi raha kui ta kogu energiat ära ei kasuta ja ringlusesse laseb. Räägiti et on ka farmereid kellel saak on hävinud ja on hoopis otsustanud omale põllu neid samuseid paneele täis panna ja elektri pealt siis teenima hakata. Muidugi sellistes mahtudes ostes on asi üpris kulukas aga pidi päris kiirelt ennast ära tasuta, peab lihtsalt algkapitali olema. Loomulikult on kõigi huvid ka planeeti säästa ja kasutada energiat mis atmosfääri ei saasta. Homme kui esimene päev seljataga eks siis saan lähemalt rääkida.
Olge tublid ja järjejutt on varsti tulemas praegu litsalt natu hilja ja ei viitsi kaua üleval olla. Tsaukimauki!